इंदौर। डकैती की साजिश रचते पुलिस ने तीन बदमाशों को गिरμतार किया है, इनके पास से हथियार भी जब्त किए हैं। अंधेरे का फायदा उठाकर इनके तीन साथी मौके से भाग निकले। एएसपी शैलेंद्रसिंह चौहान ने बताया कि मुखबिर से सूचना मिली थी कि स्कीम नंबर 134 ओरिएंटल बैंक के पीछे सुनसान जगह पर 5-6 बदमाश बैठे हैं, जो किसी बड़ी वारदात को अंजाम देने की फिराक में हैं। इस सूचना के बाद घेराबंदी कर तीन बदमाशों को पकड़ा, जबकि इनके साथी भाग निकले। पुलिस ने पकड़े गए बदमाशों के नाम नितिन पिता प्रमोद तिवारी निवासी धीरज नगर, दीपक उर्फ छोटा गजनी पिता प्रकाश फरकले निवासी न्यू चित्रा नगर और शुभम पिता नंदकिशोर कुशवाह निवासी कृष्णबाग कॉलोनी बताया। तलाशी लेने पर इनके पास से देसी कट्टा, लोहे की रॉड, तलवार और कारतूस मिले। पूछताछ में बदमाशों ने अपने फरार साथियों के नाम अमित उर्फ बकरी पिता रामखेलावन, अमन सरदार पिता गुरु चरण सिंह और अर्पित पिता विनोद मिश्रा बताया है। पुलिस ने बताया कि नितिन लुटेरा हैं, उसके खिलाफ कई मामले दर्ज हैं, जबकि अमित व अमन शातिर बदमाश है। इनके खिलाफ कई मामले दर्ज है। लुटेरों के खिलाफ धारा 399, 402 भादवि व 25,27 आर्म्स एक्ट के तहत प्रकरण दर्ज किया है।